Diari Oficial de la Generalitat Valenciana


Sumari del DOGV 323, del 30-12-1985 (1985/805508)

RESOLUCIÓ de 26 de novembre de 1985 del Director del Gabinet del President, per la qual es regula la gestió de les ajudes estatals per difusió, tant nacional com estrangera, a les Empreses Periodístiques radicades a la Comunitat Valenciana, editores de publicacions diàries.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   323

Data del DOGV
:   30-12-1985

Secció del DOGV
:   ALTRES DISPOSICIONS

Número del document
:   1985/805508


Data del document
:   26-11-1985

Organisme emissor
:   Presidència de la Generalitat

Tipus de document
:   Resolució

Correcció d'errades

Resolució de 26 de novembre de 1985, del director del Gabinet del President, per la qual es regula la gestió de les ajudes estatals per difusió, tant nacional com estrangera, a les empreses periodístiques radicades a la Comunitat Valenciana, editores de publicacions diàries.  
La Llei 29/1984, de 2 d'agost, i el Reial Decret 2089/1984, de 14 de novembre, que la desplega, regulen la concessió d'ajudes a Empreses Periodístiques i Agències Informatives.   
El Reial Decret 1126/1985, de 19 de juny, ha traspassat a la Comunitat Valenciana la gestió de les ajudes directes en relació amb les Empreses Periodístiques i Agències Informatives radicades a la Comunitat Valenciana.   
En atenció d'aquests motius, i segons que estableix l'article 1r, apartat b), del Decret 38/1985, del President de la Generalitat Valenciana, pel qual són delegades funcions en el Director del Gabinet del President, resolc:   
1r. En el termini de sis mesos, comptats a partir de la publicació dels Pressuposts Generals de l'Estat de cada any, les Empreses Periodístiques domiciliades a la Comunitat Valenciana, editores de publicacions diàries, podran sol·licitar anualment les ajudes per difusió, tant nacional com estrangera, a què fa referència la Secció 1a del Capítol III del Decret 2089/1984, de 14 de novembre.   
Les ajudes per difusió de cada any es referiran a l'obtinguda en l'any anterior.   
2n. Per sol·licitar les ajudes per difusió tant nacional com estrangera, les Empreses Periodístiques radicades a la Comunitat Valenciana hauran de presentar la documentació següent:   
a) Declaració jurada, signada pel titular de l'empresa, acreditativa de no tenir interessos econòmics en Empreses Publicitàries.   
b) Ressenya de premsa d'haver publicat o distribuït en el propi mitjà de difusió el balanç de situació i el compte de Pèrdues i Guanys del darrer exercici, així com la composició dels òrgans gestors i propietaris amb més d'un 10% del capital de la Societat, referits a 31 de desembre de cada any o a la data de tancament de l'exercici social. Aquest requisit caldrà complir-lo dins dels sis primers mesos de l'exercici següent, i assabentar alhora, de les esmentades dades, el Registre Administratiu d'Empreses Periodístiques i Agències Informatives.   
c) Certificació expedida per l'Oficina de Justificació de la Difusió (OJD) per tal de comprovar la difusió del mitjà segons que estableix l'article 18 del Reial Decret 2089/1984, de 4 de novembre.   
d) Declaració jurada de la existència, o no de deutes adquirits, vençuts i exigibles, amb la Hisenda Pública, la Seguretat Social i l'Institut de Crèdit Oficial.   
e) Declaració que acredite si els continguts publicitaris mitjans de la publicació durant l'any anterior han superat, o no, el 50% del contingut total d'aquesta, excloent-hi els suplements, amb indicació, si fa al cas, del percentatge d'excés, segons que estableix l'article 24 del Reial Decret 2089/1984, de 14 de novembre.   
De la documentació indicada hom podrà presentar l'original o còpies compulsades pel Registre General de la Presidència de la Generalitat Valenciana.   
En cas que les Empreses Periodístiques o Agències Informatives sol·licitassen també ajudes per reconversió tecnològica o per consum de paper premsa, serà suficient la presentació, per una sola vegada, de la documentació establerta en el apartats a) i b) del punt 2n d'aquesta Resolució.   
3r. En relació amb l'ajuda especial a nous periòdics diaris, les Empreses Periodístiques editores de publicacions de nova creació tindran dret a una ajuda especial per una sola vegada en l'exercici pressupostari següent al de l'aparició, que consistirà en la transferència de fons per un import equivalent al que els corresponga com a subvenció per difusió en territori espanyol en cas de multiplicar per 360 dies la difusió mitjana diària obtinguda en l'any de l'aparició.   
4t. Les instàncies de sol·licitud de les ajudes per difusió, tant nacional com estrangera, i l'altra documentació establerta en el punt anterior, caldrà presentar-les al Registre General de la Presidència de la Generalitat Valenciana per quadruplicat exemplar.   
Les instàncies de sol·licitud hauran de trametre?s segons el model annex a la present resolució.   
5é. Transcorregut el termini de presentació de sol·licituds, i amb les comprovacions prèvies que calga, la Direcció General de Mitjans de Comunicació Social traslladarà els expedients de sol·licitud i l'altra documentació a la Direcció General de Mitjans de Comunicació Social del Ministeri de la Presidència, que resoldrà sobre la concessió de les corresponents ajudes, i en determinarà la quantitat.   
Una vegada resoltes les concessions d'ajudes, l'Administració de l'Estat traslladarà a la Presidència de la Generalitat Valenciana la part del crèdit anual corresponent, perquè aquesta efectue les liquidacions i pagaments a les Empreses Periodístiques.   
València, 26 de novembre de 1985.   
El Director del Gabinet del President,  
MARIA CASTEJON I MOLAS  
D. DNI núm.   
en nom i representació de editora de   
núm. d?identificació fiscal y domicili social en   
   
(indique's igualment compte corrent i entitat bancària en que vulga es faça efectiu l'import de l'ajuda),   
EXPOSA: Que a efectes del que disposa el Reial Decret 2089/1984 del 14 de novembre, pel qual es desplega la Llei 29/1984 de 2 d'agost d'ajudes a Empreses Periodístiques i Agències Informatives.   
SOL·LICITA: Una ajuda per difusió nacional i estrangera corresponent a l'any 198 , amb el prec que vulgueu traslladar-la a la Direcció General de Mitjans de Comunicació Social del Ministeri de la Presidència a efectes de resolució, adjuntant amb aquest motiu la documentació següent: (Relació de la documentació que s'adjunta).   
 Data i signatura del sol·licitant.   
IL·LMA. SRA. DIRECTORA GENERAL DE MITJANS DE COMUNICACIO SOCIAL. PRESIDENCIA DE LA GENERALITAT VALENCIANA.